《次张文学韵寄凃贡士》
明代·甘瑾

画角城头曲未终，十年哀怨万方同。
黍离正恨伤周切，章甫翻怜适越穷。
黄叶空山僧舍雨，沧浪衰鬓钓丝风。
闲愁欲遣三千斛，浊酒宁辞一百筒。

作者简介：元明间江西临川人，字彦初。官至严州同知。一说为翰林待制。明初临川诗派，瑾与揭轨、张可立、甘复皆善学唐人诗风，时评瑾诗如美女簪花。